Minek az a pörge kalap
Minek az a pörge kalap,
Ha a legény csak egy darab?
          Hej huj hajnalban,
          Meghalok bánatomban.

Minek az a pej paripa,
Ha más nyargalódzik rajta?
          Hej huj hajnalban stb.

Minek az a rojtos gatya?
Ötvent, hatvant vágnak rajta.
          Hej huj hajnalban stb.

Minek az a selyem kendő?
Ha a leány nem kelendő.
          Hej huj hajnalban stb.

Minek a suvikszos stibli,
Ha a legény hibli, hubli?
          Hej huj hajnalban stb.

Minek az a fényes czizma?
Ötven font vas csörög rajta.
          Hej huj hajnalban,
          Meghalok bánatomban.
Népköltészet